Kim Kolstad

Kim Benjamin Kolstad (født 1970) er en norsk skuespiller, musiker og forretningsdrivende. Han er spesielt kjent fra rollen som Jens-August i tv-serien Hotel Cæsar.

 Bakgrunn 
Han er sønn av forlegger Cathrine Badendyck og kunstner Jan Kolstad.

 Karriere 

 Skuespiller og regissør 
Kolstad er skuespillerutdannet ved The Arts Educational School i London, hvor han gikk ut i 1995. I 1996 var han ett år ved Rogaland Teater. I 1998 spilte han rollen som Edvard Munch i dokumentarfilmen Livets dans. Samme år hadde han en hovedrolle i spillefilmen Weekend, hvor han spilte Allan. Senere dette året fikk han rollen som Jens-August Anker-Hansen i Hotel Cæsar. Han har også hatt regi på 20 episoder av serien.

 Realitydeltager 
Han har vært deltaker i programmene MasterChef i 2015 og Camp Kulinaris i 2018.

 Musikk 
Kolstad har blant annet skrevet låten «Maybe Baby», som ble spilt inn av Christian Strand i 2000. Låten toppet VG-lista julen 2000. I 2000 utgav Kolstad singelen «Sommeren Er Kort».

 Sosialt entreprenørskap 
I 2012 var Kolstad med på å starte opp foretaket Barbeco Norge AS, som laget og solgte et miljøvennlig alternativ til engangsgriller.

I 2013 var han en av gründerne bak LessTrash AS og nettbutikken lesstrash.no, som i tillegg til Barbeco-produktene solgte andre miljøvennlige hverdagsprodukter.

I 2018 etablerte Kolstad fiskegrossistfirmaet oslosferskeste.no (først kjent som Vippetangen Fisk & Kolonial).

 Film og TV-opptredener 

 Som skuespiller 
 1986: Drømmeslottet (spillefilm) – Rune
 1998: Weekend (spillefilm) – Allan
 1998: Desperate bekjentskaper (spillefilm) – gutt på discotek
 1998: Livets dans (spillefilm) – Edvard Munch
 2005: Import-eksport (spillefilm) – Marius
 1998–2017: Hotel Cæsar (TV-serie) – Jens-August Anker-Hansen

 Som programleder og realitydeltaker 

2001: Salsa (TV-serie) – programleder
 2011: Fangene på fortet (TV-serie) – deltaker
 2015: Masterchef (TV-serie) – deltaker

2018: Camp Kulinaris (TV-serie) – deltaker
2026: Farmen kjendis (TV-serie) - deltaker
 Referanser 

 Eksterne lenker 



Kategori:Norske skuespillere
Kategori:Hotel Cæsar-regissører
Kategori:Norske musikere
Kategori:Norske låtskrivere
Kategori:Norske forretningsfolk
Kategori:Norske TV-programledere
Kategori:Personer fra Skiptvet kommune
Kategori:Personer fra Bærum kommune
Kategori:Programledere for TVNorge